VSL Sklep II Cpg 15/2026
Sodna praksa višjih sodišč, 2026-02-04

pritožba - umik pritožbe - ugotovitveni sklep - stroški pravdnega postopka

Ker je tožeča stranka umaknila že vloženo pritožbo, preden je pritožbeno sodišče odločilo o njej, je pritožbeno sodišče izdalo ugotovitveni sklep o umiku pritožbe.

Stranka, ki umakne pravno sredstvo, mora nasprotni stranki povrniti stroške, nastale zaradi pravnega sredstva.

I. Ugotovi se, da je tožeča stranka umaknila pritožbo.

II. Tožeča stranka je dolžna povrniti toženi stranki 186,66 EUR stroškov pritožbenega postopka v osmih dneh po vročitvi tega sklepa.

1. Sodišče prve stopnje je z izpodbijano sodno odločbo odločilo, da se postopek, ki je bil prekinjen s sklepom z dne 25. 3. 2024, nadaljuje (I. točka izreka). Zavrnilo je tožbeni zahtevek, ki se glasi: "

Tožena stranka je dolžna tožeči stranki plačati uporabnino v višini 1.308,24 EUR skupaj z zakonskimi zamudnimi obrestmi, vsakokrat od zneska 36,34 EUR od - 1. 2. 2019 dalje do plačila, - 1. 3. 2019 dalje do plačila, - 1. 4. 2019 dalje do plačila, - 1. 5. 2019 dalje do plačila, - 1. 6. 2019 dalje do plačila, - 1. 7. 2019 dalje do plačila, - 1. 8. 2019 dalje do plačila, - 1. 9. 2019 dalje do plačila, - 1. 10. 2019 dalje do plačila, - 1. 11. 2019 dalje do plačila, - 1. 12. 2019 dalje do plačila, - 1. 1. 2020 dalje do plačila, - 1. 2. 2020 dalje do plačila, - 1. 3. 2020 dalje do plačila, - 1. 4. 2020 dalje do plačila, - 1. 5. 2020 dalje do plačila, - 1. 6. 2020 dalje do plačila, - 1. 7. 2020 dalje do plačila, - 1. 8. 2020 dalje do plačila, - 1. 9. 2020 dalje do plačila, - 1. 10. 2020 dalje do plačila, - 1. 11. 2020 dalje do plačila, - 1. 12. 2020 dalje do plačila, - 1. 1. 2021 dalje do plačila, - 1. 2. 2021 dalje do plačila, - 1. 3. 2021 dalje do plačila, - 1. 4. 2021 dalje do plačila, - 1. 5. 2021 dalje do plačila, - 1. 6. 2021 dalje do plačila, - 1. 7. 2021 dalje do plačila, - 1. 8. 2021 dalje do plačila, - 1. 9. 2021 dalje do plačila, - 1. 10. 2021 dalje do plačila, - 1. 11. 2021 dalje do plačila, - 1. 12. 2021 dalje do plačila.

" (II. točka izreka). Odločilo je, da mora tožeča stranka toženi stranki v roku 8 dni od prejema te odločbe plačati 295,73 EUR pravdnih stroškov, v primeru zamude z zakonskimi zamudnimi obrestmi, ki tečejo od poteka tega roka dalje do plačila (III. točka izreka).

2. Zoper sodbo sodišča prve stopnje je tožeča stranka vložila pritožbo, tožena stranka pa je vložila odgovor na pritožbo. Z vlogo z dne 27. 1. 2026, ki jo je pritožbeno sodišče prejelo dne 3. 2. 2026, je tožeča stranka sodišču sporočila, da v celoti umika pritožbo zoper izpodbijano sodbo, ter predlagala, da pravdni stranki nosita vsaka svoje stroške pritožbenega postopka.

3. Ker je tožeča stranka umaknila že vloženo pritožbo, preden je pritožbeno sodišče odločilo o njej, je pritožbeno sodišče izdalo ugotovitveni sklep o umiku pritožbe (drugi odstavek 334. člena Zakona o pravdnem postopku - ZPP).

4. Tožeča stranka je predlagala, da pravdni stranki nosita vsaka svoje stroške pritožbenega postopka, vendar za takšno odločitev o stroških pritožbenega postopka ni zakonske podlage. Na podlagi drugega odstavka 158. člena ZPP mora stranka, ki umakne pravno sredstvo, nasprotni stranki povrniti stroške, nastale zaradi pravnega sredstva. Tožeča stranka, ki je umaknila pravno sredstvo - pritožbo, mora zato toženi stranki povrniti stroške, nastale zaradi te pritožbe. Stroške pritožbenega postopka tožene stranke je pritožbeno sodišče odmerilo po predloženem stroškovniku in v skladu z Odvetniško tarifo (OT). Stroški pritožbenega postopka tožene stranke obsegajo stroške sestave odgovora na pritožbo v višini 250 točk (tar. št. 22/1 OT), materialne stroške v višini 5 točk (tretji odstavek 11. člena OT) in 22 % DDV, kar skupaj znaša 186,66 EUR. Tako odmerjene stroške pritožbenega postopka je tožeča stranka dolžna povrniti toženi stranki v roku osem dni po prejemu tega sklepa.

Zakon o pravdnem postopku (1999) - ZPP  - člen 158, 158/2, 334, 334/2

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.